Rahvast veel. Meie jaoks oli Singapur seekord India. Muidugi on võimalik elada naabruskonnas, kus Singapur on hoopis Malaisia. Ja muidugi võib Singapur olla Hiina (hiinlasi on seal kõige rohkem). Aga seal on ka väga palju britte, USA päritolu inimesi, austraallasi… Singapur on nagu väike Ameerika, omamoodi mosaiik erinevatest kultuuridest.  Koolis antakse haridust inglise keeles. Tõsi, see on teistmoodi inglise keel, kui meie harjunud oleme. India linnaosas lainetab see üles ja alla, sellega olen ma harjunud. Aga hiinakate inglise keel on selline automaaditulistamise moodi, pisikesed valangud. Ainus, millest saad aru, et see inimene proovis sinuga hetk tagasi inglise keeles suhelda… Kuuldavasti on käimas rahvuslikud kampaaniad, "rääkige korraliku inglise keelt" ja samamoodi ka "rääkige korralikku hiina keelt" - kumbki pole seal normaalne, on  Singapourish… Igatahes on see maa suutnud oma konkurentsi-eelise ära kasutada ka kummalisi keeli rääkides - tegu on maailma suurima kaubasadamaga, Hiina ja muu maailma "väravaga", ja muuhulgas ka suur osa maailma biotehnoloogia tööstusest on oma staabid toonud sinna (Justinil oli iga päev kaks intervjuud), samamoodi on paljude elektroonikafirmade peakontorid seal.